আজ ফাইনাল। কলকাতা বনাম কেরল। সচিন বনাম সৌরভের দ্বৈরথ দেখতে তৈরি গোটা ভারত। জিতবে কে, সেটা এখন সময়ের অপেক্ষা। তার আগে সচিন-সৌরভকে বাদ দিয়ে নজর ফাইনালের রেফারির দিকে। 
ফাইনাল চলাকালীন রেফারির সিদ্ধান্তে যাতে কোনও ভুলভ্রান্তি না হয়, তার জন্য বেশ ভালরকম ব্যবস্থা নিয়েছে আইএসএল কর্তৃপক্ষ। হাইভোল্টেজ এই ম্যাচে রেফারি থাকছেন ইরানের আলিরেজা ফাগানি। আন্তর্জাতিক স্তরে ম্যাচ খেলানোর পাশাপাশি অলিম্পিক থেকে বিশ্বকাপ খেলানোর অভিজ্ঞতা রয়েছে তাঁর ঝুলিতে।
আরও পড়ুন
বন্ধুত্ব ভুলে ‘হুমকি’ সৌরভের! কাকে হুমকি দিলেন মহারাজ?
আইএসএলের ফাইনালে দুই বাঙালি প্রহরীর দ্বৈরথই এখন সেরা আকর্ষণ
 
চলতি বছরে রিও অলিম্পিক্সে পুরুষদের ফাইনালে রেফারি ছিলেন ফাগানি। ২০০৮ সালে ফিফার রেফারির হিসেবে কেরিয়ার শুরু। ২০১৫ সালে ক্লাব পর্যায়ের বিশ্বকাপ ফাইনাল এবং এশিয়ান কাপ ফাইনালের দায়িত্বে ছিলেন ফাগানি।
রবিবারের ফাইনালে, ফাগানির সঙ্গে লাইন্সম্যান হিসেবে মাঠে উপস্থিত থাকবেন মহম্মদ রেজা মনসুরি। ইঁনিও ২০১৬ রিও অলিম্পিক্সের ম্যাচ খেলিয়েছেন।